CMS बोले- गर्मी के कारण मरीजों की संख्या बढ़ी, इलाज के दौरान गई जान
बलिया जनपद में हर कोई गर्मी से बेहाल है। हालत ऐसी है कि जिला अस्पताल में पिछले 2 दिनों में हीट स्ट्रोक से 34 लोगों की मौत हो गई। ऐसा बयान सीएमएस की तरफ से जारी किया गया। हालांकि ये खबर सीएमएस तक पहुंची तो CMS told the cause of heat stroke, CMO investigated and told the cause of death due to disease
बलिया के जिला अस्पताल में 2 दिनों में 34 लोगों की मौत हुई है। इनमें ज्यादातर उल्टी-दस्त, डिहाइड्रेशन और डायरिया के मरीज हैं। CMS के मुताबिक, तेज गर्मी के चलते मरीजों की संख्या में इजाफा हुआ है। आम दिनों में यहां हर दिन मरने वालों की संख्या 10 से कम ही रहती है। जिले में टेम्प्रेचर भी 43 डिग्री बना हुआ है।
15 जून को हुई थीं 23 मौतें
जिला अस्पताल के CMS डॉ. दिवाकर सिंह का कहना है, "जिला अस्पताल में 15 जून को 23 मौतें हुई थीं। वहीं, 16 जून को 11 मौतें हुई थीं। ये लोग जब अस्पताल लाए गए थे, तो सभी की हालत गंभीर थी। जिनका इलाज किया जा रहा था। मरने वाले अधिकतर लोग 50-60 साल के बीच में थे।''
सरकारी अस्पतालों के सभी बेड फुल 
CMS का कहना है, ''इस समय अस्पताल में डायरिया और लू के मरीजों की संख्या सबसे ज्यादा है। सरकारी अस्पतालों के सभी बेड फुल हैं। 1 हफ्ते में जिला अस्पताल की इमरजेंसी में आने वाले अधिकतर मरीजों की मौत हो जा रही है। अस्पताल में सभी मरीजों को समय पर इलाज दिया जा रहा है।''
CMS ने बताया कि अस्पताल में गर्मी से राहत के लिए पंखे, कूलर और AC की व्यवस्था गई है। डॉक्टरों, पैरा मेडिकल की टीम तैनात है। मरीजों की संख्या में लगातार इजाफा हो रहा है। बताया कि हमारे पास पर्याप्त मात्रा में दवाएं हैं।
पूर्वी यूपी में तापमान 40 डिग्री के पार
प्रदेश में पिछले 1 हफ्ते से लगातार हीटवेव चल रही है। कई जिलों में तापमान 45 डिग्री क्रॉस कर चुका है। हालांकि, पश्चिमी यूपी में बिपरजॉय की वजह से तापमान में गिरावट आई है।
शुक्रवार को कुछ जिलों में हल्की बारिश भी हुई थी। लेकिन, पूर्वी यूपी के तापमान 40 से 45 डिग्री के बीच बना हुआ है। इससे लोग घरों में कैद होकर रह गए हैं। मौसम विभाग के मुताबिक, अगले 2 दिनों में पूर्वी में आंधी के साथ हल्की बारिश भी हो सकती है। वहीं पश्चिमी यूपी के बारिश की संभावना है।
वहीं बलिया की बात करें, तो पिछले 4 दिनों में पारा 43 डिग्री के पर पहुंच गया है। बड़ी बात यह है कि मिनिमम टेम्प्रेचर काफी बढ़ गया है। यह 29 डिग्री तक पहुंच गया है। इस दौरान 25 किमी. प्रति घंटा की रफ्तार से गर्म हवाएं चल रही हैं।
डॉक्टरों के मुताबिक, मिनिमम टेम्प्रेचर बढ़ने से उमस ज्यादा बढ़ जाती है। इससे किसी भी प्रकार की बीमारी वाले व्यक्ति को बेचैनी होने लगती है। खासकर सांस, उल्टी, दस्त और बुखार के मरीजों को। जिला अस्पताल में भी ऐसे ही मरीजों की संख्या ज्यादा आ रही है। हीटवेव से तेज बुखार, उल्टी, दस्त और बुजुर्ग मरीजों की संख्या बढ़ रही है। इनमें से कई ऐसे हैं, जो अस्पताल लाने से पहले ही रास्ते में दम तोड़ दे रहे हैं।
ज्यादा से ज्यादा पानी वाले फलों का सेवन करें
डॉक्टरों का कहना है कि गर्मी से बचने के लिए ज्यादा से ज्यादा पानी का सेवन करते रहें। पानी वाले फलों का सेवन करें। खाली पेट बिल्कुल न रहें। बहुत जरूरी हो तभी घर से निकले। थोड़ी सी भी परेशानी होने पर तुरंत चिकित्सक से सलाह लें। बच्चों और बुजुर्गों का विशेष ध्यान रखें।
हीट स्ट्रोक के कारण-
हीट स्ट्रोक के लक्षण-
ये भी पढ़ें....
ऑन ड्यूटी हीट स्ट्रोक से कॉन्स्टेबल की मौत: घबराहट होने पर आधे घंटे में पी लिया 2-3 लीटर पानी; मौत पर एक्सपर्ट्स की राय
बांदा में गुरुवार को बीएड प्रवेश परीक्षा चल रही थी। कॉन्स्टेबल यादवेंद्र यादव ड्यूटी पर थे। तभी उन्हें घबराहट होने लगी। इस दौरान कॉन्स्टेबल आधे घंटे में 2 से 3 लीटर पानी पी गए। उनकी हालत बिगड़ने लगी तो जिला अस्पताल ले जाया गया। जहां डॉक्टरों ने मृत घोषित कर दिया। यहां पढ़ें पूरी खबर
UP में 24 घंटे बाद दिखेगा बिपरजॉय का असर: आज पूर्वी यूपी में हीटवेव, पश्चिम में आंधी-बारिश का अलर्ट
गुजरात के बाद राजस्थान में तबाही मचा रहे बिपरजॉय तूफान का असर यूपी पर भी पड़ेगा। हालांकि, इसका असर राजस्थान जितना नहीं होगा, लेकिन बारिश और तेज हवाएं चलेंगी। मौसम विभाग के मुताबिक, 24 घंटे बाद यानी रविवार को पूर्वी यूपी से तूफान यूपी में दस्तक दे सकता है। हालांकि हालात चिंताजनक नहीं होंगे। तूफान के गुजरने के बाद मानसून आगे बढ़ेगा। यहां पढ़ें पूरी खबर 
बिजली कटौती से CM नाराज: रात में ऊर्जा मंत्री-सभी बड़े अफसरों को तलब किया, बोले- यह बर्दाश्त नहीं करेंगे
यूपी में लगातार चल रही बिजली कटौती ने सरकार की चिंता बढ़ा दी है। इसको लेकर CM योगी आदित्यनाथ ने शुक्रवार रात ऊर्जा मंत्री से लेकर विभाग के बड़े अफसरों को तलब किया। उनसे कटौती का कारण पूछा और नाराजगी जताई। कहा, ''यह कतई बर्दाश्त नहीं करेंगे, इसमें तत्काल सुधार करें और तत्काल अघोषित कटौती को रोका जाए। यहां पढ़ें पूरी खबर ...